Az Elérkezett Idő Kora

Ez Aerendyl ismert történelmének ötödik korszaka. Az Elérkezett Idő Kor elnevezést az időszámítás kezdete miatt nevezték el, tehát a Ruhendarion-ház tényleges uralmának közvetlen előzményeit és kezdetét szabja meg ez a kor.

## Történelem

A Yargok és Fő Yargok az évek során figyelmeztették Aerendyl népét, hogy a nagy sötétség és veszély közeleg. A királyok azt gondolták mohóságukban, hogy Aerendylen belül fog háború kitörni, melyet egy királyság nyerhet csak meg, a kontines uralmáért.

Így a királyságok készenlétben voltak, ám nem tettek lépéseket egymás ellen, nehogy fellázadjanak az emberek, ugyanis az embrek is tudták hogy közeleg egy nagy háború.

Ekkor a négy királyság uralkodói tanácstalanok voltak egymással szemben. Easgard és Wesgard urai azt gondolták hogy a megjövendölt ellenség Norgard lehet, ugyanis ők nem hittek Yahzelben, és sok vallási háború volt már közöttük. Sudgard egyes urai úgy vélték hogy a Magányos-szigeteki kalózokkal és Zsivány lovagokkal kell leszámolni, a másik oldal meg támogatta a Norgard elleni háborút, ugyanis így hátba támadhatták volna a hadakozó Easgardot és Wesgardot.

Ám ahogy telt az idő, mindenkinek tiszta lett hogy ez nem néhány m2 területért fog zajlani az a bizonyos háború, amikor sárkányok bukkantak fel a Véres-tengeren, ahol felperzselték az összes hajót. Wesgard akkori királya, Édeslázas Edgar (III. Edgar Horaenal) sürgette a nagy királyokat hogy rendezzenek egy közös találkozót, ahol megvitathatják Aerendyl sorsát. Akkoriban Easgard királya az Öreg Arthur király (IX. Arthur Parelsy) volt, Sudgard királya Bátor Gobard (II. Gobard Argull) volt, Norgard királya pedig Sorlog a Fehér Medve (I. Sorlog Deranyl) volt.

### Az easgardi felkelés

(2 évvel a királyi találkozó előtt) Arthur király közel volt a hetvenhez, és járni sem tudott már. Egyetlen örököse Henry herceg, sosem házasodott meg, és az összes Lord utálta őt. Henryt sosem érdekelte az uralkodás, majd mikor a várban mindenki nyuguvóra tért, megszökött néhány emberével és szeretőivel (akik feltehetőleg főképp férfiak voltak), majd sosem látta őt senki. Easgardon a helyzet destabilizálódott, majd a Frugerd-ház, Garabon-ház és Jostan-ház lázadást indítottak, hogy megszerezzék az easgardi trónt. Lord Roneor Ruhendarion (Ranhar unokája) Arthur király leghűségesebb tanácsadója és zászlóvivője volt, majd összeszedte a királypárti sereget, és felvette a harcot a lázadókkal szemben. Mivel a lázadó házak anyagi háterre korlátozottabb és gyengébb volt mint a királypártiaké, illetve a sereg létszáma közel kétszer nagyobb volt Lord Roneor alatt, így közel négy csata eldöntötte a végkimenetelét a gyors és rövid lázadásnak, mely fél évig sem tartott. Lord Roneor parancsnoksága alatt a királypártiak győzedelmeskedtek, majd IX. Arthur király uralma stabilizálva lett. A király ezt követően rábízta a királyság ügyeit Lord Roneorra, majd megkérte Easgard urait hogy válasszanak maguk közül egy valakit, aki átveszi az easgardi trónt. A szavazatoknak felét megkapta Lord Roneor Ruhendarion, aki az elején nem akarta elfogadni, de Arthur király rábeszélte és kinevezte Easgard védelmezőjének és Easgard örököse.

Tehát mikor IX. Arthur király is meg lett hívva, nem ő ment el, hanem Lord Roneor. Később a találkozón komolyan lenézték, és nem tekintették egyenlő félnek.

A találkozót végül a Cengard Alföldön szervezték meg, a Triárok Szentélyétől nem messze. Eredetileg a szentély mellet akarták a találkozót, de Sorlog király ezt sértésnek vette, így arrébb mentek a táborral. A történelem során elősször történt ilyen, hogy Aerendyl négy nagy királysága találkozót szervez, hogy megvitassák egymással Aerendyl jövőjét. Ezen a találkozón nem csak a királyok, de a királyságok összes nemesi urai részt vettek rajta, hogy támogassák királyságaik nézeteit. Edgar király nyitotta meg a találkozót és annak okát, hogy miért hívta össze azt. A sárkányokról közel öt napig tárgyaltak, és hogy hogyan állíthatnák meg őket.

Lord Roneor végig csöndben figyelte a királyokat, majd amikor a három király vitába kezdett, közbeszólt. Az asztalnál mindenki elnémult, ahogy egy Lord elnémítja a királyokat. Palys Fő Yarg vezette a gyűlést, majd feladta amikor Sorlog király nem volt hajlandó rá hallgatni amikor csendet akart teremteni. Így Lord Roneor közbelépett, majd javaslatot tett a királyoknak mondván, ő meg tudja menteni Aerendylt a pusztulástól. A királyok kinevették. Mégis hogyan tudná megállítani a sárkányokat?

Roneor abban a pillanatban oroszlánná változott, majd katonák ugrottak elő a királyok védelmére. Roneor egy üvöltéssel megállította a káoszt, és a királyok az asztal alá menekültek.

Elmondta mindenkinek hogy senkit nem fog bántani, amíg hallgatnak rá. Roneor végül visszaváltozott, majd a Fő Yarg kijelentette - Hát ti vagytok azok! - A királyok nem értették, majd ezután a Yhortaból, Thorian a Jövendölő soraiból idézett a Fő Yarg, mely így hangzott - "*Királyságok borulnak az asztal alá, amíg az igaz, egy, kiválasztott vérvonal el nem hozza az egységet és a békét Aerendyl földjén. Halljátok mind! Ostobák vagytok ha ismeritek származásukat, ugyanis Yahzel véréből születnek! Oroszlánként lépnek fel A trónra, hogy megteremtsék a rendet. Hiszen megmondta a nagyságos Yahzel, az oroszlán szíve dobog bennük."* - Ez után a mondat után óriási széllöket zúdult be a sátorba. A királyok feltápászkodtak. Sorlog király a sátorból kikúszott, majd embereivel együtt visszament Norgardra. Edgar király és Gobard király térdet hajtott Roneor előtt, és koronájukat a lába elé tették, kijelentették hogy teljesedjen be Yahzel akarata, majd a Fő Yarg kijelentette a főurak előtt, hogy Roneor mostantól Aerendyl törvényes ura, és a Hit védelmezője.

Ezen a napon hunyt el IX. Arthur király, Easgard utolsó királya.

A Ruhendarion dinasztia megalakulásától számítják az időt Aerendylben. Minden ismert, feljegyzett történelmi eseményt ami a Ruhendarion uralom előtt történt, azt az "R.e.", illetve ami után azt az "R.u." rövidítés jelzi. (Pl: Az easgardi lázadás R.e.2-ben történt)